钦定古今图书集成/理学汇编/经籍典/第052卷 > 《图书述意》
## 钦定古今图书集成/理学汇编/经籍典/第052卷 > 《图书述意》

“河图洛书，天授之圣人，以觉斯世者也。图之数四十
有五，书之数五十有五。夫子曰：‘《河》出图，洛出书，圣人
则之’。此之谓也。所以则之何如？”曰：“圣人则《河图》以定
八卦，干南坤北，离东坎西，震巽艮兑居四维者是也。
圣人则《洛书》以定八卦，离南坎北，震东兑西，乾坤艮
巽居四维者是也。总天一、天三、天五之生数，为干之”
用九；总地二地四之生数，为坤之用六。此圣人兼则
之《河图》《洛书》者也。《河图》之位，乾统三男处成数，坤统
三女处生数；《洛书》之位，乾统三男居东北，坤统三女
居西南。分阴分阳，男女有别，此圣人又“兼则之《河图》
《洛书》”者也。象天数之奇而衡联，故为阳仪之—；象地
数之耦而纵对，故为阴仪之╍，此圣人独则之《河图》
者也。数之配五行，有易其方，有不易其方者。故卦之
配五行，亦有易其位，有不易其位者：是殆启纳音之
微机，具五行之功用。阳数奇，居四方之正；阴数耦，居
四方之维。故卦之居四正者，纯乎—卦之居四维者，
反复为二。是殆启反对之微机，具六六之妙用。此圣
人又独则之《河图》者也。凡此条目，皆因自然之数，证
自然之象，明自然之理，本之夫子《大传》之辞，而为之
图与说推往顺来逆八卦之旨，以四十五数为《河图》；
推起震终艮八卦之旨，以五十五数为《洛书》，不过阐
圣人则天道之自然，与斯世同觉者也。若夫关子明
以四十五数为《洛书》，以五十五数为《河图》，与刘长民
所述不同。朱子文公黜“长民”之说而是，子明愚也，本
夫子之辞而符长民，匪曰敢自异于先生，长者亦惟
其是而已尔。